《同朱老步郭外人家留饭西畴草堂 其一》
清代·吴之振

西畴诗老话幽居，一笑扶筇兴未疏。村市经过残劫后，草堂重醉落镫初。

定知鱼乐能千里，已办农忙共一锄。底用榜门坚谢客，霜寒谁肯问籧篨。

作者简介：（1640—1717）浙江石门人，字孟举，号橙斋，又号黄叶村农。康熙时贡生，官内阁中书。旋归隐。与吕留良合选《宋诗钞》，又有《黄叶村庄诗集》。